b'\n_START_ARTICLE_\nFranc Ko\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1962 na Rudarski fakulteti v Tuzli, doktoriral pa 1981 na Rudarsko-geolo\xc5\xa1ki fakulteti v Beogradu. V letih 1954\xe2\x80\x941981 je bil zaposlen v Bosni, kjer je bil med drugim v premogovniku pri Zenici vodja slu\xc5\xbebe za raziskave in projektiranje. Obenem je predaval na Fakulteti za strojni\xc5\xa1tvo v Zenici in na Rudarski fakulteti v Tuzli. Po vrnitvi v Slovenijo je v letih 1981\xe2\x80\x941990 delal v Premogovniku Velenje; tu se je ukvarjal z geomehanskimi raziskavami in razvojem. Objavil je ve\xc4\x8d kot 60. znanstvenih \xc4\x8dlankov in strokovnih \xc5\xa1tudij, med drugimi tudi o varovanem odkopavanju pod vodonosnimi plastmi. V slovenskem knji\xc5\xbeni\xc4\x8dnem informacijskem sistemu COBISS obsega njegova bibliografija 38 zapisov.'